صهیب بن سنان
صهیب بن سنان چي د صهیب الرومي په نامه هم یادیږي د بنو تیم بن مرة رضي الله عنه یو ملګری او خادم وو. نوموړی یو له هغه اصحابو څخه ګڼل کیږي چي لومړی یي اسلام قبول کړی وو، او په مکه کي هم یو له هغو مظلومانو څخه وو چي د اسلام د دین قبلولو له کبله سخت شکنجه سو. صهيب مدينې ته د هجرت پر وخت خپل ټول مال او دولت شاته پرېښود، او د رسول الله صلی الله عليه وسلم سره يو ځای د هغه په ټولو فتوحاتو کي ګډونوال وو. د روایاتو پر اساس کله چي عمر ؓبن الخطاب په چړو ووهل سو، صهیب مسلمانانو ته تر هغه وخته پوري جماعت ورکاوه تر څو چي د اسلامي شورا له لوري نوی خلیفه وټاکل سو. د حضرت عثمانؓ تر شهادت وروسته صهیب له جګړو او غزاوو څخه نور لاس واخیست، او د ۳۸ هجري قمري کال د شوال په میاشت کي په مدینه منوره کي وفات سو.